b'\n_START_ARTICLE_\n4 fun\n_START_PARAGRAPH_\n4 Fun je bila slovenska glasbena skupina iz obdobja devetdesetih let 20. stoletja._NEWLINE_Glavna vokalistka skupine je bila na za\xc4\x8detku pevka Julija, pozneje pa jo je nadomestila Karmen Stavec, v skupini pa so sodelovali \xc5\xa1e Bo\xc5\xa1tjan Grabnar - Dr. Grabnar, Ale\xc5\xa1 Dolinar - DJ Buci in Dejan Stan\xc4\x8devi\xc4\x8d - MC Stanac._NEWLINE_V letih glasbenega delovanja so izdali dva samostojna albuma. Prvi, 4 U, je iz\xc5\xa1el leta 1995 pri zalo\xc5\xbebi Megaton Records, drugi album Kamadero pa je iz\xc5\xa1el leta 1996 prav tako pri Megaton Records._NEWLINE_Vokalistka Karmen Stavec je v skupini delovala do konca leta 1997, ko se je odlo\xc4\x8dila za samostojno kariero in leto pozneje izdala svojo prvo plo\xc5\xa1\xc4\x8do. Glavni glasbeni zvrsti sta bili pop in dance.'